  Майя Бывальцева Удмуртиысь лымы вылын картинаос кылдытӥсь суредась Семён Бухарин Нырысетӥ каналын «Я почти знаменит» шоуын (12+) вормиз. Программалэн йылпумъянэз 21-тӥ южтолэзе эфире потӥз. Устолыкъя вожвылъяськонлэн финалаз удмурт воргорон Чайковскийлэн крезьгурез шудэм улсын «Лебединое озеро» балетысь Николай Цискаридзеен сценаез суредаз. Ужамез учкисьёсты но жюриез паймытӥз но шумпоттӥз. Нырысь ик жюри куинь муртэ бырйиз. Бухарин сяна, азьмынӥсьёс пӧлы математикая быгатонлыкъёсыныз висъяськись Камилла Алиева но акробат Валентин Четвёркин шедизы. Йылпумъянъёсъя вормисе потӥз но 3 миллион манет утӥз улосчиомы Семён Бухарин. Тодэ вайытом, Семён Бухарин Дэри ёросысь Италмас черкогуртысь элькун лицей-интернатын ужа. Толалтэ дышетсконнилэн азбараз лымылэсь скульптураос лэсьтылэ.  Тегъёс: Лулчеберет Москва Удмуртия вожвылъяськон суредасьёс  